**Vykonávací predpis**

**Návrh**

**OPATRENIE**

 **Ministerstva zdravotníctva Slovenskej republiky**

 **z ... 2017**

**č. ...-OL-2017,**

 **ktorým sa dopĺňa výnos Ministerstva zdravotníctva Slovenskej republiky z 10. septembra 2008 č. 09812/2008-OL o minimálnych požiadavkách na personálne zabezpečenie a materiálno - technické vybavenie jednotlivých druhov zdravotníckych zariadení v znení neskorších predpisov**

Ministerstvo zdravotníctva Slovenskej republiky podľa § 8 ods. 2 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov ustanovuje:

Čl. I

Výnos Ministerstva zdravotníctva Slovenskej republiky z 10. septembra 2008 č. 09812/2008-OL o minimálnych požiadavkách na personálne zabezpečenie a materiálno-technické vybavenie jednotlivých druhov zdravotníckych zariadení (oznámenie č. 410/2008 Z. z.) v znení výnosu z 10. decembra 2008 č. 25118/2008-OL (oznámenie č. 576/2008 Z. z.), výnosu z 10. augusta 2009 č. 16480/2009-OL (oznámenie č. 335/2009 Z. z.), výnosu zo 6. apríla 2011 č. 00707-OL-2011 (oznámenie č. 124/2011 Z. z.), výnosu zo 7. decembra 2011 č. 11943-OL-2011 (oznámenie č. 464/2011 Z. z.), výnosu zo 14. decembra 2012 č. 09780-OL-2012 (oznámenie č. 419/2012 Z. z.), výnosu z 2. mája 2014 č. 02395-OL-2014 (oznámenie č. 125/2014 Z. z.), výnosu z 9. decembra 2014 č. 09993-OL-2014 (oznámenie č. 348/2014 Z. z.) a opatrenia z 2. decembra 2016 č. S08241-OL-2016 (oznámenie č. 335/2016 Z. z.) sa dopĺňa takto:

Za § 4aa sa vkladá § 4ab, ktorý vrátane nadpisu znie:

„§ 4ab

Prechodné ustanovenia účinné od 15. júla 2017

Ambulantné zariadenia poskytujúce lekársku službu prvej pomoci pre dospelých po 15. júli 2017 sa do 31. marca 2018 riadia podľa výnosu účinného do 1. júla 2017.

Ambulantné zariadenia poskytujúce lekársku službu prvej pomoci pre deti a dorast po 15. júli 2017 sa do 31. marca 2018 riadia podľa výnosu účinného do 1. júla 2017.

Ambulantné zariadenia poskytujúce pevnú ambulantnú pohotovostnú službu musia minimálne požiadavky na materiálno - technické vybavenie podľa tohto výnosu splniť najneskôr do 1. októbra 2017

Ambulantné zariadenia poskytujúce zubnolekársku pohotovostnú službu musia minimálne požiadavky na materiálno – technické vybavenie podľa tohto výnosu splniť najneskôr do 1. októbra 2017.

Ambulantné zariadenia poskytujúce zubnolekársku službu prvej pomoci sa považujú za ambulantné zariadenia poskytujúce zubnolekársku pohotovostnú službu podľa tohto výnosu v znení účinnom od 1. júla 2017.

V prílohe č. 1, oddiele 1 „Ambulancia“ bode 6 sa slová „lekársku službu prvej pomoci“ nahrádzajú slovami „ambulantnú pohotovostnú službu“.

V prílohe č. 1, oddiele 1 „Ambulancia“ časti II „Ambulancie špecializovanej ambulantnej zdravotnej starostlivosti“ písmene B „Ambulancia zubného lekárstva“ poslednom odseku sa slová „lekárska služba prvej pomoci“ nahrádzajú slovami „zubnolekárska pohotovostná služba“.

V prílohe č. 1, oddiele 1 „Ambulancia“ časti II „Ambulancie špecializovanej ambulantnej starostlivosti“ sa názov „Z. Lekárska služba prvej pomoci pre dospelých“ nahrádza názvom

„Z. AMBULANCIA PEVNEJ AMBULANTNEJ POHOTOVOSTNEJ SLUŽBY PRE DOSPELÝCH

AMBULANCIE DOPLNKOVEJ AMBULANTNEJ POHOTOVOSTNEJ SLUŽBY PRE DOSPELÝCH“.

V prílohe č. 1, oddiele 1 „Ambulancia“ časti II „Ambulancie špecializovanej ambulantnej starostlivosti“ písmene Z „Ambulancia pevnej ambulantnej pohotovostnej služby pre dospelých, Ambulancia doplnkovej ambulantnej pohotovostnej služby pre dospelých“ bode 2 „Materiálno - technické vybavenie tvoria“ písmene a) úvodná veta znie:

„základné priestorové vybavenie ambulantného zariadenia poskytujúceho pevnú ambulantnú pohotovostnú službu a doplnkovú ambulantnú pohotovostnú službu pre dospelých tvoria“

V prílohe č. 1, oddiele 1 „Ambulancia“ časti II „Ambulancie špecializovanej ambulantnej starostlivosti“ písmene Z „Ambulancia pevnej ambulantnej pohotovostnej služby pre dospelých, Ambulancia doplnkovej ambulantnej pohotovostnej služby pre dospelých“ bode 2 „Materiálno - technické vybavenie tvoria“ písmene b) úvodná veta znie:

„základné vecné vybavenie a prístrojové vybavenie ambulantného zariadenia poskytujúceho pevnú ambulantnú pohotovostnú službu a doplnkovú ambulantnú pohotovostnú službu pre dospelých tvoria“

V prílohe č. 1, oddiele 1 „Ambulancia“ časti II „Ambulancie špecializovanej ambulantnej starostlivosti“ sa názov „Za. Lekárska služba prvej pomoci pre deti a dorast“ nahrádza názvom, ktorý znie:

„Za. AMBULANCIA PEVNEJ AMBULANTNEJ POHOTOVOSTNEJ SLUŽBY PRE DETI A DORAST,

AMBULANCIE DOPLNKOVEJ AMBULANTNEJ POHOTOVOSTNEJ SLUŽBY PRE DETI A DORAST“.

V prílohe č. 1, oddiele 1 „Ambulancia“ časti II „Ambulancie špecializovanej ambulantnej starostlivosti“ písmene Za „Ambulancia pevnej ambulantnej pohotovostnej služby pre deti a dorast, Ambulancia doplnkovej ambulantnej pohotovostnej služby pre deti a dorast“ bode 2 „Materiálno - technické vybavenie tvoria“ písmene a) úvodná veta znie:

„základné priestorové vybavenie ambulantného zariadenia poskytujúceho pevnú ambulantnú pohotovostnú službu a doplnkovú ambulantnú pohotovostnú službu pre deti a dorast tvoria“

V prílohe č. 1, oddiele 1 „Ambulancia“ časti II „Ambulancie špecializovanej ambulantnej starostlivosti“ písmene Za „Ambulancia pevnej ambulantnej pohotovostnej služby pre deti a dorast, Ambulancia doplnkovej ambulantnej pohotovostnej služby pre deti a dorast“ bode 2 „Materiálno - technické vybavenie tvoria“ písmene b) úvodná veta znie:

„základné vecné vybavenie a prístrojové vybavenie ambulantného zariadenia poskytujúceho pevnú ambulantnú pohotovostnú službu a doplnkovú ambulantnú pohotovostnú službu pre deti a dorast tvoria“

V prílohe č. 1, oddiele 1 „Ambulancia“ časti II „Ambulancie špecializovanej ambulantnej starostlivosti“ časť pod písmenom Zb. vrátane nadpisu znie:

„Zb. AMBULANCIA ZUBNOLEKÁRSKEJ POHOTOVOSTNEJ SLUŽBY

 1. Personálne zabezpečenie tvoria

a) zubný lekár 1,

b) sestra alebo zubný asistent 1.

 2. Materiálno - technické vybavenie tvoria

a) základné priestorové vybavenie ambulantného zariadenia poskytujúceho zubnolekársku pohotovostnú službu tvoria

1. ambulancia s rozlohou najmenej 12 m2,

2. čakáreň s rozlohou najmenej 6 m2,

3. toaleta pre pacientov,

4. toaleta pre personál,

5. miestnosť pre lekára s rozlohou najmenej 4 m2,

6. miestnosť pre sestru s rozlohou najmenej 4 m2.

b) základné vecné vybavenie a prístrojové vybavenie ambulantného zariadenia poskytujúceho zubnolekársku pohotovostnú službu tvoria

1. stomatologická súprava s príslušenstvom, kreslom, svietidlom, pľuvadlom, prívodom stlačeného vzduchu a odsliňovačom,

2. stomatologická súprava nástrojov,

3. nástenné zrkadlo a ručné zrkadlo,

4. súbor základných chirurgických nástrojov (extrakčné kliešte, extrakčné páky, chirurgické pinzety, ihelce vrátane materiálov na šitie a zastavenie krvácania),

5. súbor základných paradontologických nástrojov,

6. ochranné pomôcky pre lekára,

7. umývadlo na ruky,

8. drez,

9. písací stôl so stoličkou,

10. počítač s príslušenstvom,

11. vešiak,

12. skrinka na nástroje a pomôcky,

13. sterilné štvorce a tampóny,

14. nádoba na odpad,

15. poháriky na vodu na jednorazové použitie,

16. parný sterilizátor, ak pracovisko nemá zabezpečenú sterilizáciu dodávateľským spôsobom alebo materiál na jednorazové použitie,

17. dezinfekčné prostriedky a antiseptiká,

18. protišoková skrinka s minimálnym vybavením liekov a infúznych roztokov uvedených v prílohe č. 1 v oddiele 1 "Zubná Ambulancia" v bode 8 okrem krvných náhrad a perfúzných roztokov a aktívneho uhlia.

19. Resuscitačný set, ktorý tvoria

a) T - tubus (ústny vzduchovod),

b) ambuvak (samorozpínací dýchací vak) s tvárovými polomaskami,

c) kyslíková fľaša malá (0,6 l) a redukčný ventil,

d) tlakomer,

e) fonendoskop.

20. nábytok na vybavenie čakárne - najmenej tri stoličky.

21. RTG prístroj s príslušenstvom,

 Ak zubolekárska pohotovostná služba nemá vlastný RTG prístroj, musí mať zabezpečené zhotovenie RTG snímkov na inom RTG pracovisku v čase výkonu pohotovostnej služby.

Čl. II

Toto opatrenie nadobúda účinnosť ....